Infostart - Külföld - Örömünnep a Néppártnál, gyászhangulat a Podemosnál
Pablo Iglesias, a szövetség miniszterelnök-jelöltje elismerte, hogy más várakozásaik voltak, és nem vált be az az elképzelésük, hogy az egyesülés győzhet, noha a haladás érdekében fogtak össze. Szerinte túl magasra tették a lécet, de az eredmény ellenére sokat fejlődtek. "Előbb-utóbb nyerni fogunk" - jelentette ki.
Aggodalmának adott hangot a konzervatív blokk megerősödése miatt Spanyolországban, és jelezte, párbeszédet kezdeményez a szocialista párttal, hogy más politika felé haladjanak. A fiatalság mellettünk áll - mondta.
A Ciudadanos alkalmas lesz Spanyolország megújítására, keresztülvinni változást "a jobb" érdekében, ahogy ezt tette az egész kampány alatt - jelentette ki.
"Azt akarom mondani a PP-nek és a PSOE-nak, hogy legyenek készek asztalhoz ülni, és megpróbálni kormányt alakítani. A Ciudadadanos ott lesz ennél az asztalnál" - fogalmazott, ezzel lényegében egy nagykoalíció létrehozását ajánlva a feleknek, amelyet egyébként a PP fél éve képvisel, de a szocialista párt és a Ciudadanos is eddig következetesen elutasított.